Fríggjadagin 21. juni-13. juli kl. 12.00 & 13.00 Ljóðinstallatiónin "Føroyar 5.2" er ein samanrenning av jarðvísind, akustikki og tónlist, sum ORKA við Jens L. Thomsen og Uni Árting hava tikið stig til saman við Granskingarráðnum. Hvussu smakka Føroyar? Koks ger brellbitar úr føroyskari ráðvøru, og er hetta sjálvstøðugur partur av tiltakinum fríggjadagar og leygardagar kl. 12.00. Matur má bíleggjast dagin fyri. Avmarkað atgongd. Fríggjadagin 21. juni-13. juli kl. 12.00 & 13.00 Ljóðinstallatiónin "Føroyar 5.2" er ein samanrenning av jarðvísind, akustikki og tónlist, sum ORKA við Jens L. Thomsen og Uni Árting hava tikið stig til saman við Granskingarráðnum. Hvussu smakka Føroyar? Koks ger brellbitar úr føroyskari ráðvøru, og er hetta sjálvstøðugur partur av tiltakinum fríggjadagar og leygardagar kl. 12.00. Matur má bíleggjast dagin fyri. Avmarkað atgongd. Les meira og keyp atgongumerki her Í juni verður Norðurlandahúsinum karmur um eina framførslu, sum ikki hevur sæð sín líka í Føroyum-ella kanska ikki í øllum heiminum. Framførslan kallast "Føroyar 5.2-Hvussu ljóða Føroyar?" Hon er eitt samanspæl millum jarðvísind, akkustik og kreativu tónlistina hjá bólkinum ORKA. Jens L. Thomsen tónleikaframleiðari úr bólkinum ORKA og Uni Árting jarðfrøðingur hava verið runt á 5 seismiskum mátistøðum í Føroyum og upptikið seismiskar ristingar í hellu, bergi og grótbrotum fyri at finna útav, hvussu Føroyska undirgrundin ljóðar, og um ein kann spæla uppá hana. Hesar upptøkur eru síðani samansettar til tónleik. Framførslan er ein samanrenning av video, surround-ljóði og rúmi. Tiltakið, sum er partur av 30 ára jubileumsskránni hjá Norðurlandahúsinum, verður í Norðurlandahúsinum frá fríggjadegnum 21. juni og til og við 13. juli. Tiltakið er alment og kostar 30 kr. Tað er pláss fyri 50 fólkum í Skálanum, har framførslan verður. Sýningin byrjar kl. 13.00 allar dagar uttan sunnudag. Í sambandi við tiltakið verður eisini møguleiki at“ smakka” Føroyar hvønn fríggjadag og leygardag kl. 12.00-13.00. Koks kemur at gera brellbitar úr føroyskari rávøru, sum fólk kunnu njóta áðrenn sýningina. Kostnaðurin er 100 kr. fyri matin. GG! Maturin má bíleggjast dagin fyri.